מילון מונחים

# מילון מונחים

HP ePrint

  HP ePrint הוא שירות של HP המוצע ללא תשלום ומאפשר לך להדפיס אל המדפסת התומכת ב-HP ePrint שברשותך מכל מקום שבו ניתן לשלוח דואר אלקטרוני. כל שעליך לעשות הוא לשלוח את המסמכים והצילומים שלך כקבצים מצורפים לכתובת הדואר האלקטרוני המוקצית למדפסת שברשותך כאשר אתה מפעיל את 'שירותי אינטרנט'. אין צורך בתוכנות או במנהלי התקן נוספים. תוכנת המדפסת של HP תדריך אותך לאורך תהליך ההגדרה של HP ePrint. שימוש ב-ePrint, ביישומי הדפסה וב-HP Connected, בקשר למדפסות HP מבוססות-אינטרנט (בנפרד וביחד "מערכת ePrintCenter"), מחייב חשבון HP Connected חינמי וכן הסכמה לתנאים וההתניות המפורטים באתר האינטרנט של HP Connected.

דוח בדיקת רשת אלחוטית

  אם למדפסת יש חיבור אלחוטי לרשת שלך, הדפסת דוח זה יכולה לאמת את החיבור לרשת וכן לספק מידע אבחון בנוגע לחיבור.

דף תצורת רשת

  דף תצורת רשת הוא דוח הכולל את מפרטי המדפסת, לדוגמה, מצב הרשת, סוג החיבור הפעיל, מספר סידורי, כתובת MAC או כתובת חומרה, שם רשת (SSID‏), סוג אימות וכתובת IP‏. ייתכן שיהיה עליך להשתמש במידע המופיע בדף זה בעת הגדרת חיבור הרשת עבור מדפסת HP שברשותך, או לפתרון בעיות.

Wi-Fi Direct

  עם Wi-Fi Direct, באפשרותך להדפיס באופן אלחוטי ממחשב או מהתקן נייד (כגון טלפון חכם, מחשב לוח או התקן אחר התומך באלחוט), מבלי להתחבר לרשת אלחוטית קיימת. נדרשת תוכנת מדפסת של HP להדפסה ממחשב באמצעות הדפסה אלחוטית ישירה. להדפסה מטלפון חכם או ממחשב לוח באמצעות Wi-Fi Direct, נדרש יישום הדפסה תואם. לאחר הגדרת המדפסת, תוכל ליצור חיבור אלחוטי ישיר. עיין בתיעוד של המדפסת כדי לגלות כיצד ניתן להפעיל את ההדפסה האלחוטית הישירה של HP.

כתובת IP

  כתובת פרוטוקול אינטרנט (IP) היא מזהה מספרי ייחודי המוקצה על-ידי הרשת להתקן מחובר כגון מדפסת. כתובת IP חוקית מורכבת מארבעה מספרים, המופרדים על-ידי נקודות, לדוגמה, 192.168.1.001. לכל התקן ברשת תקשורת מקומית מוקצית כתובת IP ייחודית. הקצאה זו של כתובת IP מבוצעת עבורך בדרך כלל על-ידי הנתב האלחוטי באופן אוטומטי, והיא נקראת 'הקצאת כתובות DHCP‏'. באפשרותך ליצור כתובת IP ידנית (או סטטית) עבור מדפסת רשת. על הכתובת הסטטית של המדפסת להיות תואמת לתבנית של כתובת השער של הנתב.

כתובת MAC

  כתובת בקרת הגישה למדיה (MAC), או כתובת החומרה, היא מזהה המוקצה לחומרת הרשת על-ידי HP בתהליך הייצור. כתובת ה-MAC מופיעה בדף תצורת הרשת ומודפסת על תווית המספר הסידורי של המדפסת.

כתובת שער

  לנתבים אלחוטיים יש כתובת שער, שהיא כתובת IP ייחודית המוקצית לנתב על-ידי היצרן. כתובת שער זו לא תשתנה אלא אם תשנה אותה באופן מכוון. עיין בתיעוד המצורף לנתב, או פנה ליצרן הנתב כדי לגלות את כתובת השער של הנתב וכיצד ניתן לשנות אותה.

סיסמת רשת אלחוטית

  סיסמת רשת אלחוטית מונעת מזרים בלתי רצויים להשיג גישה לרשת האלחוטית שלך. הסוגים הנפוצים ביותר של קידוד הם WEP ו-WPA. מפתח ה-‏WEP ומשפט הסיסמה WPA הם תלויי-רישיות; הזן את הנתונים עם האותיות הרישיות והקטנות, בדיוק כפי שהוגדרו במקור.

רשת וירטואלית פרטית (VPN)

  רשת וירטואלית פרטית היא רשת מאובטחת שמשתמשת בתשתית ציבורית כגון האינטרנט על מנת לספק גישה לרשת מרכזית.

שם מארח

  למדפסת יש שם מארח ייחודי שהוקצה לה על-ידי HP. כאשר אתה מתבקש להזין את שם המארח, הקפד להזין את השם באופן מדויק כפי שהוא מוצג.

שם רשת אלחוטית (SSID)

  שם הרשת האלחוטית, או ה-SSID, שלך, המוגדר כברירת מחדל, נוצר על-ידי יצרן הנתב והוא אינו שם ייחודי. צור שם ייחודי עבור הנתב על מנת למנוע את האפשרות של כפילות בשם הרשת.

שרת אינטרנט משובץ (EWS)

  שרת האינטרנט המשובץ (EWS) הוא דף אינטרנט שקיים במדפסת. כשהמדפסת מחוברת לרשת, באפשרותך להשתמש ב-EWS כדי להציג נתוני מצב, לשנות הגדרות ולנהל את המדפסת דרך המחשב. באפשרותך לפתוח את שרת האינטרנט המשובץ מבלי להתחבר לאינטרנט; עם זאת, ייתכן שחלק מהמאפיינים לא יהיו זמינים.

© Hewlett-Packard Development Company, L.P.