Sanasto

# Sanasto

Wi-Fi Direct

  Wi-Fi Direct avulla voit tulostaa langattomasti tietokoneesta tai mobiililaitteesta (kuten älypuhelimesta, taulutietokoneesta tai muusta langatonta yhteyttä käyttävästä laitteesta) ilman yhteyden muodostamista olemassa olevaan langattomaan verkkoon. Langattomaan suoratulostukseen tietokoneelta tarvitaan HP-tulostinohjelmisto. HP:n langattomaan suoratulostukseen älypuhelimesta tai taulutietokoneesta tarvitaan yhteensopiva tulostussovellus. Kun tulostin on asennettu, voit luoda suoran langattoman yhteyden. Lisätietoja Wi-Fi Direct ottamisesta käyttöön on tulostimen käyttöohjeissa.

HP ePrint

  HP ePrint on HP:n maksuton palvelu, jonka avulla voi tulostaa HP ePrint -ominaisuudella varustetulla tulostimella mistä tahansa sähköpostin välityksellä. Asiakirjat ja valokuvat lähetetään liitetiedostoina sähköpostiosoitteeseen, joka määritettiin tulostimelle verkkopalveluiden käyttöönoton yhteydessä. Palvelun käyttö ei edellytä lisäohjelmistoja tai -ohjaimia. HP-tulostinohjelmisto antaa ohjeet HP ePrint -ominaisuuden asentamista varten. HP ePrintin, tulostussovellusten ja HP Connectedin käyttö yhdessä HP:n verkkoyhteydellä varustettujen tulostimien kanssa (yhteisnimenä ePrintCenter System) edellyttää ilmaista HP Connected -tiliä. Samalla hyväksyt HP Connected -verkkosivuston käyttöehdot.

IP-osoite

  IP (Internet Protocol) -osoite on yksilöllinen numerotunniste, jonka verkko määrittää siihen liitetylle laitteelle, kuten tulostimelle. Kelvollinen IP-osoite sisältää neljä pisteillä erotettua numeroa, esimerkiksi 192.168.1.001. Kaikille lähiverkossa oleville laitteille määritetään yksilöllinen IP-osoite. Tavallisesti langaton reititin tekee tämän IP-osoitteen määrityksen automaattisesti. Toimintoa kutsutaan DHCP-osoitteen määrittämiseksi. Verkkotulostimelle voi luoda (kiinteän) IP-osoitteen manuaalisesti. Tulostimen kiinteän osoitteen muodon on oltava sama kuin reitittimen yhdyskäytävän osoitteen.

Isäntänimi

  Tulostimella on HP:n määrittämä yksilöllinen isäntänimi. Kun isäntänimeä pyydetään, varmista että kirjoitat nimen täsmälleen oikein.

Langattoman verkon nimi (SSID)

  Oletusasetuksena oleva langattoman verkon nimi eli SSID (Service Set Identifier) on reitittimen valmistajan määrittämä, eikä se ole yksilöllinen. Luo reitittimelle yksilöllinen nimi välttääksesi mahdollisuuden, että sillä on sama nimi kuin toisella verkolla.

Langattoman verkon salasana

  Langattoman verkon salasana estää ulkopuolisia tahoja käyttämästä langatonta verkkoasi. Yleisimmät salaustyypit ovat WEP ja WPA. WEP- ja WPA-salasanat ottavat huomioon kirjainkoon: kirjoita isot ja pienet kirjaimet tarkalleen määrityksen mukaisesti.

Langattoman verkon testiraportti

  Jos tulostin on langattomassa yhteydessä verkkoon, voit varmistaa verkkoyhteyden tulostamalla tämän raportin. Raportti voi sisältää myös yhteyden vianmääritystietoja.

MAC-osoite

  MAC (Media Access Control) -osoite on tunnus, jonka HP on määrittänyt verkkolaitteelle sen valmistuksen yhteydessä. MAC-osoite näkyy verkon asetussivulla ja se on myös painettu tulostimen sarjanumerotarraan.

Näennäinen yksityisverkko (VPN)

  Näennäinen yksityisverkko on suojattu verkko, joka käyttää julkista infrastruktuuria, kuten internetiä, tarjotakseen etäyhteyden keskitettyyn verkkoon.

Sisäinen verkkopalvelin (EWS)

  Sisäinen verkkopalvelin (EWS) tarkoittaa tulostimen sisäistä web-sivua. Kun tulostin on kytketty verkkoon, EWS:n avulla voi tarkastella tilatietoja, muuttaa asetuksia ja hallita tulostinta oman tietokoneen kautta. Sisäistä verkkopalvelinta voi käyttää ilman internet-yhteyttä. Jotkin toiminnot eivät kuitenkaan ehkä ole silloin käytettävissä.

Verkon asetussivu

  Verkon asetussivu on raportti, joka sisältää tulostimen tekniset tiedot, kuten verkon tilan, aktiivisen yhteystyypin, sarjanumeron, MAC- eli laiteosoitteen, verkon nimen (SSID), todennustyypin ja IP-osoitteen. Tämän sivun tietoja voidaan tarvita HP-tulostimen verkkoyhteyden asennuksen tai vianmäärityksen yhteydessä.

Yhdyskäytävän osoite

  Langattomilla reitittimillä on yhdyskäytävän osoite eli yksilöllinen IP-osoite, jonka valmistaja on reitittimelle määrittänyt. Yhdyskäytävän osoite pysyy samana, ellet itse muuta sitä. Saat reitittimen yhdyskäytävän osoitteen ja keinot sen muuttamiseksi selville reitittimen mukana tulleiden oppaiden avulla tai ottamalla yhteyden reitittimen valmistajaan.

© Hewlett-Packard Development Company, L.P.