Szószedet

# Szószedet

Állomásnév

  A nyomtató egyedi, a HP által hozzárendelt állomásnévvel rendelkezik. Ha a rendszer az állomásnév megadására szólítja fel, azt pontosan ugyanúgy adja meg, ahogy megjelenik.

Átjárócím

  A vezeték nélküli útválasztók rendelkeznek egy átjárócímmel. Ezt az egyedi IP-címet a gyártó rendeli az útválasztóhoz. Az átjárócím csak akkor változik, ha egy felhasználó módosítja. Az útválasztó átjárócímét, és a cím módosításának módját az eszközhöz mellékelt dokumentációban tekintheti meg, illetve megtudhatja az útválasztó gyártójától is.

Beágyazott webkiszolgáló (EWS)

  A beágyazott webkiszolgáló (EWS) egy, a nyomtatón belül elérhető weboldal. Ha a nyomtató hálózathoz csatlakozik, az EWS segítségével állapotinformációkat tekinthet meg, beállításokat módosíthat, valamint kezelheti a nyomtatót a számítógépről. A beágyazott webkiszolgálót abban az esetben is használhatja, ha nem csatlakozik az internethez, ekkor azonban előfordulhat, hogy bizonyos szolgáltatások nem érhetők el.

Hálózatbeállítási oldal

  A Hálózatbeállítási oldal egy jelentés a nyomtató specifikációiról, ilyen például a hálózati állapot, az aktív kapcsolat típusa, a sorozatszám, a MAC- vagy hardvercím, a hálózatnév (SSID), a hitelesítés típusa és az IP-cím. Az oldalon található információkra akkor lehet szüksége, amikor vezeték nélküli hálózatot hoz létre a HP nyomtató számára, vagy hibaelhárítást végez.

HP ePrint

  A HP ePrint a HP ingyenes szolgáltatása, amellyel bárhonnan nyomtathat a HP ePrint szolgáltatás használatára képes nyomtatón, ahonnan e-mail üzenetet tud küldeni. Csak küldje el a dokumentumait és fényképeit mellékletként a webszolgáltatások engedélyezésekor a nyomtatójához rendelt e-mail címre. Nincsen szükség további szoftverre vagy illesztőprogramra. A HP nyomtatószoftver végigvezeti a HP ePrint beállításának folyamatán. Az ePrint, a nyomtatási alkalmazások és a HP Connected szolgáltatás webkapcsolattal rendelkező HP nyomtatókkal való használatához (összefoglalóan az „ePrintCenter rendszer”), ingyenes HP Connected fiókot kell létrehozni, valamint el kell fogadni a HP Connected webhely felhasználási feltételeit.

Wi-Fi Direct

  A Wi-Fi Direct használatával vezeték nélkül nyomtathat számítógépről vagy mobileszközről (például okostelefonról, táblagépről vagy más vezeték nélküli kapcsolatra alkalmas eszközről) anélkül, hogy csatlakoznia kellene egy meglévő vezeték nélküli hálózathoz. Számítógépről való vezeték nélküli közvetlen nyomtatáshoz HP nyomtatószoftver szükséges. Ahhoz, hogy okostelefonról vagy táblagépről a Wi-Fi Direct szolgáltatás segítségével nyomtathasson, kompatibilis nyomtatóalkalmazás szükséges. A nyomtató beállítása után hozhat létre vezeték nélküli közvetlen kapcsolatot. A Wi-Fi Direct engedélyezésével kapcsolatos információkat a nyomtató dokumentációjában tekintheti meg.

IP-cím

  Az internet protokoll (IP) cím, egy egyedi numerikus azonosító, amelyet a hálózat rendel hozzá egy csatlakoztatott eszközhöz, például egy nyomtatóhoz. Az érvényes IP-cím négy ponttal elválasztott számból áll, például: 192.168.1.001. A helyi hálózaton található eszközök mindegyike az eszközhöz rendelt egyedi IP-címmel rendelkezik. Ezt az IP-címhozzárendelést általában a vezeték nélküli útválasztó végzi el automatikusan, és DHCP-címkiosztásnak nevezik. A hálózati nyomtatók számára létrehozható kézi (statikus) IP-cím. A nyomtatóhoz tartozó statikus címnek meg kell egyeznie az útválasztó átjárócímének formátumával.

MAC-cím

  A Media Access Control (MAC) vagy hardvercím olyan egy azonosító, amelyet a HP rendel a hálózati hardverekhez a gyártás során. A MAC-cím a Hálózatbeállítási oldalon, illetve a nyomtató sorozatszámát tartalmazó címkén tekinthető meg.

Vezeték nélküli hálózati teszt

  Ha egy nyomtató vezeték nélkül kapcsolódik a hálózathoz, ennek az oldalnak a kinyomtatásával ellenőrizheti a hálózati kapcsolatot, és a kapcsolatra vonatkozó diagnosztikai információkat tekinthet meg.

Vezeték nélküli hálózat neve (SSID)

  Az alapértelmezett vezeték nélküli hálózati nevet, más néven SSID (Service Set Identifier) azonosítót az útválasztó gyártója hozza létre, és nem egyedi név. Ha egyedi nevet hoz létre az útválasztó számára, elkerülheti, hogy ugyanazt a nevet használja, mint esetleg egy másik hálózat.

Vezeték nélküli jelszó

  A vezeték nélküli jelszó megakadályozza, hogy nem kívánt kívülálló felhasználók is hozzáférjenek a vezeték nélküli hálózathoz. A leggyakoribb titkosítási típusok a WEP és a WPA. A WEP-kulcs és a WPA-jelszó is megkülönbözteti a kis- és nagybetűket, ezért a megadott, pontos nagy- és kisbetűkkel adja meg azokat.

Virtuális magánhálózat (VPN)

  A virtuális magánhálózat olyan biztonságos hálózat, amely nyilvános infrastruktúrát, például az internetet használva nyújt távoli hozzáférést egy központosított hálózathoz.

© Hewlett-Packard Development Company, L.P.